Tolong jelaskan mengenai Georgy Zhukov dalam bahasa melayu

Georgy Konstantinovich Zhukov (;  – 18 Jun 1974), ialah seorang Marsyal Kesatuan Soviet dalam Tentera Merah Rusia semasa Perang Dunia Kedua, Zhukov mendapat reputasinya dengan kejayaan semasa bertempur menentang Jepun di Mongolia pada tahun 1939. Selepas pencerobohan Jerman terhadap Soviet Union, beliau memegang satu siri kedudukan pemerintah penting dalam mempertahankan Smolensk, Leningrad, dan akhirnya Moscow pada musim luruh 1941. Di gelar “Penyelamat Moscow,” beliau kemudiannya menjadi “Penyelamat Stalingrad”, memimpin pertahanan Soviet dan serangan balas menentang Tentera Darat Ke-6 Paulus. Zhukov kemudiannya memimpin serangan besar Rusia terhadap Ukraine, Poland, dan akhirnya Jerman. Tentera beliau menguasai Berlin pada 2 Mei 1945 dan pada 8 Mei Jerman menyerah kalah kepadanya.

Di antara kebanyakkan panglima perang terkemuka Perang Dunia II, Zhukov berada ditempat teratas kerana bilangan dan skala kemenangan yang besar, dan bakatnya dalam mengarah operasi dan strategi telah di akui oleh kebanyakkan orang. Ramai pemimpin tentera terkenal dunia seperti Bernard Montgomery dan Dwight D. Eisenhower mengiktiraf sumbangan besar Zhukov dalam banyak kemenangan penting Perang Dunia Kedua. Pencapaiannya dalam peperangan menjadi warisan berharga bagi pengetahuan tentera umat manusia, menggunakan pengaruh yang besar keatas Soviet dan seluruh teori ketenteraan dunia.